Gene Wilder

Gene Wilder (født Jerome Silberman; 1933–2016) var en amerikansk teater- og filmskuespiller, regissør, manusforfatter og forfatter.

 Liv og virke 
 Bakgrunn 
Jerome Silberman (Gene Wilder) var sønn av Jeanne (Baer) og William J. Silberman. Faren produserte og solgte såkalte novelty items. Faren var innvandret jøde fra Russland, likesom morens foreldre. Sønnen Jerome tok  som 26-åring artistnavnet Gene Wilder av beundring for Thornton Wilder.Wilder, Gene. Kiss Me Like a Stranger: My Search for Love and Art. St. Martin's Press, 2005. ISBN 0-312-33706-X.

 Ekteskap 
Gene Wilder var gift fire ganger:
 Mary Mercier (gift i 1960; skilt  i 1965)
 Mary Joan Schutz (gift i 1967; skilt i 1974)
 Gilda Radner (gift i 1984; ekteskapet varte til hennes bortgang i 1989)
 Karen Boyer (gift i 1991; ekteskapet varte til Gene Wilders bortgang i 2016)
Hans ekteskap med skuespillerinnen Gilda Radner, som døde av eggstokkreft, førte til hans aktive engasjement med å fremme bevissthet rundt forskjellige former for kreft og rett behandling for dette.

 Skuespiller 
Da Gene Wilder var åtte år fikk moren diagnosen revmatisk feber, og legen hennes fortalte gutten at hun kunne dø dersom han fikk henne til å gråte. I stedet skulle han få henne til å le. I sin selvbiografi skrev Wilder siden at hans bestrebelser på å underholde moren ble starten på hans skuespillerambisjoner.Segal, David. "Gene Wilder: It Hurts to Laugh." The Washington Post. March 28, 2005. Retrieved on March 15, 2008.

Da han var elleve fikk han se sin søster Corinne (gift Pearlman), som studerte skuespill, opptre på scenen. Han spurte søsterens lærer om han kunne undervise ham også, og fikk til svar at han skulle få undervisning hvis han fortsatt var interessert når han hadde fylt tretten. Dagen etter 13-årsdagen ringte han læreren, og studerte under ham i to år.Wilder interviewed by Robert Osborne on Turner Classic Movies when Wilder was the guest film programmer (June 19, 2014)

Wilder begynte sin karriere på teaterscenen og gjorde sin debut som filmskuespiller med filmen Bonnie og Clyde i 1967. Hans første store rolle var som karakteren Leopold Bloom i filmen Musical-svindlerne fra 1968. Han jobbet tett sammen med forfatter og regissør Mel Brooks, blant annet med filmen Young Frankenstein fra 1974. For denne filmen mottok de to en oscarnominasjon i kategorien «beste filmatisering».

Wilder er kjent for sin rolle som karakteren Willy Wonka i filmatiseringen av Charlie og sjokoladefabrikken fra 1971 og for sine fire filmer med Richard Pryor: Silver Streak (1976), Stir Crazy (1980), Intet sett, intet hørt (1989) og Another You (1991). Wilder regisserte og skrev manuskript til flere filmer, inkludert The Woman in Red (1984).

 Forfatter 
Mot slutten av sitt liv utga han først en selvbiografi, deretter flere skjønnlitterære bøker.

 Bortgang 
29. august 2016 døde Wilder 83 år gammel som følge av komplikasjoner knyttet til Alzheimers sykdom.

 Bibliografi 
 Kiss Me Like a Stranger: My Search for Love and Art, sevbiografi (2005)
 The Woman Who Wouldn't, roman (2008)
 My French Whore, roman (2008)
 What Is This Thing Called Love?, noveller (2011)
 Something To Remember You By: A Perilous Romance, roman (2013)

 Referanser 

 Eksterne lenker 



Kategori:Skuespillere fra USA
Kategori:Forfattere fra USA
Kategori:Regissører fra USA
Kategori:Personer fra Milwaukee